Yksilöllisen joustinpatjan suunnittelussa huomioidaan asiakkaan eri nukkumisasennot. Selinmakuulla kehonpaino jakautuu laajemmalle alueelle, jolloin pintapaineet ovat tasaisemmat. Kylkimakuulla puolestaan esimerkiksi olkapäähän kohdistuu usein pistemäisempi paine. Tästä johtuen hartiaseutua myötäilevällä jousituksella olkapää pääsee painumaan patjaan paremmin, kun taas selinmakuulla yläselkä ei uppoa niin voimakkaasti.